KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan parlamentin ja neuvoston asetuksen antamiseksi tekstiilien nimityksistä ja niitä vastaavista tekstiilituotteiden merkinnöistä /* KOM/2010/0724 lopull. - COD 2009/0006 */





[pic] | EUROOPAN KOMISSIO | Bryssel 8.12.2010 KOM(2010) 724 lopullinen 2009/0006 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan parlamentin ja neuvoston asetuksen antamiseksi tekstiilien nimityksistä ja niitä vastaavista tekstiilituotteiden merkinnöistä 2009/0006 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan parlamentin ja neuvoston asetuksen antamiseksi tekstiilien nimityksistä ja niitä vastaavista tekstiilituotteiden merkinnöistä 1. TAUSTA Ehdotus toimitettiin Euroopan parlamentille ja neuvostolle (asiakirja KOM(2009) 31 lopullinen – 2009/0006 COD): | 30. tammikuuta 2009. | Euroopan talous- ja sosiaalikomitea antoi lausuntonsa: | 16. joulukuuta 2009. | Euroopan parlamentti antoi lausuntonsa ensimmäisessä käsittelyssä: | 18. toukokuuta 2010. | Neuvoston kanta vahvistettiin: | 6. joulukuuta 2010. | 2. KOMISSION EHDOTUKSEN TAVOITE Komission ehdotuksen taustalla on sääntelyn parantamista koskeva aloite. Ehdotuksen tavoitteena on tekstiilituotteiden merkintöjä koskevan sääntelykehyksen yksinkertaistaminen ja parantaminen, jotta uusien kuitujen kehittäminen ja käyttöönotto helpottuisi ja tekstiili- ja vaatetusalan innovaatiotoiminta tehostuisi. Yleisen tavoitteen saavuttamiseksi ehdotuksella pyritään - sujuvoittamaan lainsäädännön mukauttamista tekniikan kehitykseen muokkaamalla nykyiset kolme direktiiviä yhdeksi asetukseksi, jolloin vältetään tarve saattaa pelkästään teknisiä päivityksiä osaksi kansallista lainsäädäntöä - lyhentämään hakemuksen jättämisen ja uuden kuitunimityksen hyväksymisen välistä aikaa. 3. NEUVOSTON KANTAA KOSKEVAT HUOMIOT 3.1 Neuvoston ensimmäisessä käsittelyssä vahvistamaa kantaa koskevat yleiset huomiot Neuvosto suhtautui myönteisesti komission ehdotukseen tekstiilien nimityksiä ja niitä vastaavia tekstiilituotteiden merkintöjä koskevan lainsäädännön yksinkertaistamiseksi. Neuvoston ensimmäisessä käsittelyssä vahvistama kanta noudattaa alkuperäisen ehdotuksen linjoja. Siinä esitetään pääasiassa lisäyksiä ja parannuksia, joilla selkeytetään soveltamisalaa, parannetaan rakennetta, täsmennetään määritelmiä ja mukautetaan tekstiä viimeisimpien oikeudellisten ja institutionaalisten muutosten mukaisesti. Komissio on tyytyväinen siihen, että neuvoston ensimmäinen käsittely on saatu päätökseen. On tärkeätä pitää mielessä sääntelykehyksen yksinkertaistamisen merkitys sidosryhmille ja kansallisille hallintoelimille. Siksi on tarkoituksenmukaista, että uusi asetus hyväksytään nopeasti, jotta tekstiili- ja vaatetusalan innovaatiomahdollisuudet paranisivat. 3.2 Euroopan parlamentin ensimmäisen käsittelyn tulos 3.2.1. Euroopan parlamentin tarkistukset, jotka on sisällytetty kokonaan, osittain tai periaatteessa neuvoston ensimmäisessä käsittelyssä vahvistamaan kantaan Neuvoston ensimmäisessä käsittelyssä vahvistama kanta sisältää valtaosan teknisistä muutoksista, joita myös Euroopan parlamentti on esittänyt, jotta teksti olisi yhdenmukainen Euroopan unionin toiminnasta tehdyn sopimuksen sekä tavaroiden kaupan pitämistä koskevien uusien menettelyiden[1] kanssa. Lisäksi siinä ehdotetaan muotoseikkoihin liittyviä muutoksia, joilla selkiytetään joitakin säännöksiä, jotka koskevat esimerkiksi toiminnallisia yksityiskohtia ja talouden toimijoiden velvollisuuksia. Se sisältää myös yksinkertaistamisen edistämiseen tähtäävät tekniset muutokset, jotka liittyvät ehdotukseen siirtymisestä standardeihin perustuvaan järjestelmään, jossa määritysmenetelmien yksityiskohtaiset kuvaukset korvattaisiin viittauksilla eurooppalaisiin standardeihin. Euroopan unionin toiminnasta tehdyn sopimuksen tultua voimaan neuvosto teki tarvittavat muutokset, joilla korvataan alkuperäiset komiteamenettelyä koskevat säännökset uusilla säännöillä, joilla pannaan täytäntöön sopimuksen 290 artikla. Parlamentin ehdottamilla tarkistuksilla rajoitetaan säädösvallan siirron kestoa – ja luodaan ns. raukeamislauseke – mutta komissio puoltaa neuvoston kannassa ehdotettuja muutoksia, jotka koskevat komissiolle siirretyn säädösvallan automaattista uudistamista. Komissio kannattaa näitä teknisiä muutoksia. 3.2.2. Euroopan parlamentin tarkistukset, joita ei ole sisällytetty neuvoston ensimmäisessä käsittelyssä vahvistamaan kantaan Neuvosto katsoo, että asetuksen soveltamisalan laajentaminen ei vastaa alkuperäisen ehdotuksen yksinkertaistamistavoitetta. Sen vuoksi neuvoston ensimmäisessä käsittelyssä vahvistama kanta ei sisällä muutoksia, joilla lisättäisiin asetukseen uusia säännöksiä alkuperämerkinnästä tai tuotteeseen sisältyvien eläinperäisten osien ilmoittamisesta. Neuvosto pitää parempana näiden näkökohtien selvittämistä seurantatoimena sen jälkeen, kun asetus on hyväksytty. Komissio kannattaa alkuperämerkinnän käyttöä, mikä käy ilmi vuonna 2005 hyväksytystä ehdotuksesta[2], joka kattaa monia tuontitavaraluokkia, myös tekstiilituotteet. Toimielinten välisen yhteisymmärryksen saavuttamiseksi komissio voi joustaa tässä asiassa. Ehdotus ei sisällä uudelleentarkastelulauseketta. Neuvosto on kuitenkin tuonut esille kannattavansa tekstiilituotteiden merkintävaatimusten laajaa tarkastelua asetuksen hyväksymisen jälkeen. Komissio kannattaa tätä lähestymistapaa. Tiettyjä tuotteita – mittatilaustöitä ja tekstiilileluja – koskevien muutosten osalta komissio on yhtä mieltä neuvoston kanssa siitä, että nykyiset säännökset olisi pidettävä voimassa. Neuvosto pitää tärkeänä täydellistä kuvausta tekstiilituotteen sisältämistä kuiduista, mutta neuvoston kannassa säilytetään tätä seikkaa koskevat nykyiset oikeudelliset velvoitteet. Neuvoston kannassa selkiytetään asetuksen kieliseikkoja. Kielestä riippumattoman symbolijärjestelmän osalta neuvosto pitää parempana sitä, että tässä vaiheessa ei oteta käyttöön uusia säännöksiä, vaan että mahdollisuutta selvitetään tekstiilituotteiden merkintöjä koskevan säännöstön uudelleentarkastelun yhteydessä. Komissio kannattaa tätä lähestymistapaa. 3.3 Neuvoston lisäämät uudet säännökset Neuvosto on tarkistanut teknisiä määritelmiä sekä termien ’seloste’ ja ’merkintä’ käyttöä koko tekstissä. Lisäksi neuvoston ensimmäisessä käsittelyssä vahvistamassa kannassa selkeytetään menettelyä suurempien valmistuspoikkeamien sallimiseksi ja täsmennetään asetuksen liitteissä esitettyjä teknisiä tietoja. Komissio hyväksyy nämä muutokset pääpiirteissään. 4. PÄÄTELMÄ Neuvosto teki ratkaisunsa määräenemmistöllä. Komissio kannattaa neuvoston ensimmäisessä käsittelyssä vahvistaman kannan päälinjoja. Komissio on kuitenkin jo vuonna 2005 ehdottanut alkuperämerkinnän käyttöönottoa eräille tavaroille, tekstiilituotteet mukaan luettuina, ja tämä voitaisiin sisällyttää käsiteltävänä olevaan asetukseen. Tätä tavoitetta silmällä pitäen ja ottaen huomioon lainsäätäjien eriävät mielipiteet asetuksen soveltamisalasta komissio pyrkii helpottamaan toimielinten välisiä neuvotteluja molempia lainsäätäjiä tyydyttävän kompromissin löytämiseksi. [1] EUVL L 218, 13.8.2008, s. 21–47, s. 82–128. [2] KOM(2005) 661 lopullinen.